**Ετήσιο Συνέδριο IPMA Greece 2024**

Αθήνα, 16 Οκτωβρίου 2024

Με χαρά σας ανακοινώνουμε πως την **Πέμπτη 5 Δεκεμβρίου 2024** και ώρα **18:00 – 21:30** θα πραγματοποιηθεί το ετήσιο συνέδριο του IPMA Greece με τίτλο **«Project Management in a Changing World: Strategy, ESG & Other Trends»** στο ξενοδοχείο Στράτος Βασιλικός, Μιχαλακοπούλου 114, Αθήνα 115 27 (αίθουσα Ολυμπία). Σε έναν κόσμο που αλλάζει ραγδαία, η στρατηγική, η βιώσιμη ανάπτυξη, καθώς και άλλες σημαντικές τάσεις βρίσκονται στο επίκεντρο της προσαρμογής και της επιτυχίας.

Σας προσκαλούμε, λοιπόν, να συμμετάσχετε σε μια εκδήλωση γεμάτη με δυναμικές παρουσιάσεις, πάνελ συζητήσεων και ευκαιρίες δικτύωσης με επαγγελματίες από διάφορους τομείς. Εξειδικευμένοι ομιλητές από τον χώρο του project management, των επιχειρήσεων και της βιωσιμότητας θα μοιραστούν τις εμπειρίες και τις γνώσεις τους, ανοίγοντας νέες προοπτικές για τις προκλήσεις και τις ευκαιρίες που αντιμετωπίζουμε.

Επίσης, την ημέρα του συνεδρίου (**16:00 – 17:30**) θα πραγματοποιηθούν η **Γενική Συνέλευση** και οι **Εκλογές** του ΕΔΔΕ, όπου προσκαλούνται τα ταμειακώς ενήμερα μέλη του ΕΔΔΕ.

Στο προσεχές διάστημα θα ανακοινωθεί το αναλυτικό πρόγραμμα του συνεδρίου.

Περισσότερες πληροφορίες και εγγραφές για το Συνέδριο, αλλά και για τη Γενική Συνέλευση & Εκλογές θα βρείτε εδώ: <https://www.ipma-greece.gr/events/etisio-synedrio-ipma-greece-2024-taktiki-g-s-amp-ekloges/>